**მოთამაშის სტანდარტული კონტრაქტის ფორმა**

ქ. ---------------- -- ------------ 202- წ.

ეს ხელშეკრულება (კონტრაქტი) წარმოადგენს წერილობით შეთანხმებას დამსაქმებელსა (შემდგომში „დამსაქმებელი“ და/ან „კლუბი“) და დასაქმებულს (შემდგომში დასაქმებული ან/და „მოთამაშე“) შორის.

* კლუბი და მოთამაშე თანხმდებიან, რომ წინამდებარე ხელშეკრულება წარმოადგენს სრკ-ს მიერ დამტკიცებულ „მოთამაშის სტანდარტული კონტრაქტის ფორმა“-ს.
* კლუბი და მოთამაშე თანხმდებიან, რომ წინამდებარე ხელშეკრულების პუნქტების ნებისმიერი ცვლილება შეთანხმებული უნდა იყოს სრკ-ს შესაბამის სამსახურთან.

**მხარეები :**

**1. ერთის მხრივ კლუბი :** სრული დასახელება ----------------------------,ს/კ ---------------------., მისამართი---------------------------, ელ.ფოსტა ------------------------- წარმოდგენილი მისი უფლებამოსილი პირის მიერ (დირექტორის, პრეზიდენტის ან სხვა წარმომადგენილის თანამდებობა, სახელი და გვარი)

**2.** **მოთამაშე** : სახელი, გვარი ----------------------------- პირადი #--------------------------------, მისამართი---------------------------------------------------, ელ. ფოსტა-----------------------------------------

* კლუბი დაინტერესებულია დასაქმებულის დასაქმებით მოთამაშის თანამდებობაზე (შემდგომში - **„*თანამდებობა ან/და პოზიცია“***) წინამდებარე ხელშეკრულების პირობებით;
* დასაქმებული წინამდებარე ხელშეკრულებაზე ხელმოწერით აცხადებს სრულ თანხმობას ასეთ დანიშვნაზე ამ ხელშეკრულებით განსაზღვრული პირობებით;

აფორმებენ წინამდებარე შრომით ხელშეკრულებას (შემდგომში - **„*ხელშეკრულება*”**), რომლითაც თანხმდებიან შემდეგზე:

1. **მუხლი. ხელშეკრულების საგანი**
   1. წინამდებარე ხელშეკრულებით, მოთამაშე კისრულობს ვალდებულებას, ხელშეკრულების პეროდში შეასრულოს მასზე ამ ხელშეკრულებით დაკისრებული მოვალეობები წინამდებარე ხელშეკრულების წესებისა და პირობების, კლუბის შინაგანაწესის, სრკ-ს, მსოფლიო რაგბის, რაგბი ევროპის წესების და/ან კონკრეტული შეჯიბრების/ტურნირის (რომელშიც კლუბი იღებს მონაწილეობას) რეგულაციების/წესების შესაბამისად, ხოლო კლუბი კისრულობს ვალდებულებას, შეუქმნას მოთამაშეს ხელშეკრულებით ნაკისრი ვალდებულების შესასრულებლად აუცილებელი სათანადო პირობები და გადაუხადოს ხელშეკრულებით განსაზღვრული ანაზღაურება.
   2. კლუბი და მოთამაშე თანხმდებიან, რომ კეთილსინდისიერად, ზედმიწევნით და უპირობოდ დაიცავენ და შეასრულებენ წინამდებარე ხელშეკრულებით და მისი დანართებით მათზე დაკისრებულ ვალდებულებებს ხელშეკრულების მოქმედების პერიოდში.
2. **ხელშეკრულების ვადა**
   1. წინამდებარე ხელშეკრულება ძალაში შედის 202- წლის --- ---------- -ს და ძალიაშია 202- წლის -- -------- ჩათვლით.
3. **მხარეთა უფლება-მოვალეობები**

**კლუბის ვალდებულებები**

**კლუბი ვალდებულია:**

* 1. შეუქმნას მოთამაშეს შესაბამისი პირობები, დაკისრებული მოვალეობების დროულად და ხარისხიანად შეასრულების მიზნით;
  2. დაიცვას წინამდებარე ხელშეკრულებით და კლუბის შინაგანაწესით დადგენილი წესები და მოთხოვნები (ასეთის არსებობის შემთხვევაში).
  3. უზრუნველყოს მსოფლიო რაგბის, რაგბი ევროპის და სრკ-ს რელევანტური რეგულაციების აღსრულება მოთამაშეთა უსაფრთხოების და კეთილდღეობის შესახებ.
  4. უზრუნველყოს მოთამაშისთვის ხელფასის გადახდა წინამდებარე ხელშეკრულებით და მისი დანართი #1-თ გათვალისწინებული პირობების შესაბამისად.
  5. მოთამაშის ამ ხელშეკრულებით ნაკისრი მოვალეობების შესრულებისას მიღებული ტრავმის შემთხვევაში უზრუნველყოს მისი სრული რეაბილიტაციისთვის საჭირო ყველა სამედიცინო ხარჯების ანაზღაურება, იმ შემთხვევაში თუ მოთამაშის სამედიცინო დაზღვევის პოლისი არ ითვალისწინებს ასეთ ხარჯებს.
* სტომატოლოგიური ტრავმის შემთხვევაში, კლუბი იტოვებს უფლებას არ აანაზღაუროს მოთამაშის სტომატოლოგიური რეაბილიტაციისთვის საჭირო სამედიცინო მომსახურება, თუ მოთამაშეს სავარჯიშო და/ან სათამაშო აქტივობისას არ ეკეთა კბილების დამცავი საშუალება(კაპი).
  1. უზრუნველყოს მოთამაშე შესაბამისი სავარჯიშო/სათამაშო ფორმით, ინვენტარით და ინფრასტრუქტურით.
  2. გასვლითი მატჩების/ღონისძიებების დროს უზრუნველყოს მოთამაშის ტრასპორტირება და საჭიროების შემთხვევაში მოსასვენებლად მისი სასტუმროში (და/ან შესაბამის დაწესებულებაში) განთავსება.
  3. უზრუნველყოს მოთამაშის შესაბამისი სამედიცინო დაზღვევა ხელშეკრულების მოქმედების პერიოდში.

**მოთამაშის ვალდებულებები**

**მოთამაშე ვალდებულია:**

* 1. პირადად, კეთილსინდისიერად, ჯეროვნად და კვალიფიციურად შეასრულოს ამ ხელშეკრულებით მასზე დაკისრებული მოვალეობანი;
  2. დაემორჩილოს საქართველოს შრომის კოდექსს, წინამდებარე ხელშეკრულების პირობებს, სრკ-ს, მსოფლიო რაგბის, რაგბი ევროპის, კლუბის შიდა რეგულაციებს, ბრძანებებს და სხვა მითითებებს;
  3. გაუფრთხილდეს და დაიცვას კლუბის ქონება, მასზე მინდობილი ტექნიკა, ინვენტარი და შეინარჩუნოს ის დასაქმების მთელ პერიოდში ვარგის მდგომარეობაში;
  4. მიიღოს ყველა საჭირო ზომა მოსალოდნელი ზარალის თავიდან ასაცილებლად;
  5. არ განახორციელოს ისეთი ქმედება, რომელსაც შესაძლოა შედეგად მოყვეს კლუბის ფინანსური ან სხვაგვარი ზარალი ან რამაც შესაძლოა ნებისმიერი სახით შელახოს კლუბის, რაგბის და/ან მისი პარტნიორის რეპუტაცია;
  6. იმოქმედოს კლუბის საუკეთესო ინტერესიდან გამომდინარე;
  7. აუნაზღაუროს კლუბს ნებისმიერი ზიანი, დამდგარი მისი წინასწარ განზრახული მოქმედებით/უმოქმედობით, დაუდევრობით ან/და გაუფრთხილებლობით;
  8. შეატყობინოს კლუბს ნებისმიერი გარემოების შესახებ, რომელმაც შესაძლოა გამოიწვიოს ამ ხელშეკრულებით მასზე დაკისრებულ შესასრულებელ მოვალეობასთან ინტერესთა კონფლიქტი;
  9. შეატყობინოს კლუბს ნებისმიერი ისეთი გარემოების შესახებ (მათ შორის დროებითი გარემოების), რამაც შესაძლოა გავლენა იქონიოს მასზე ამ ხელშეკრულებით დაკისრებული მოვალეობების შესრულებაზე;
  10. წერილობით შეატყობინოს კლუბს ამ ხელშეკრულებაში აღნიშნულ მის პირად მონაცემებში ნებისმიერი ცვლილების შესახებ, ასეთი ცვლილების განხორციელებიდან ერთი კვირის განმავლობაში;
  11. კლუბის წერილობითი თანხმობის გარეშე არ მიიღოს მონაწილეობა ნებისმიერ რეკრეაციული სპორტის და/ან აქტივობის ისეთ სახეობაში, სადაც არსებობს ტრავმის მიღების რისკი.
  12. გარდა ამ ხელშეკრულების შესაბამისი პუნქტებით განსაზღვრული შემთხვევებისა, არ მიიღოს მონაწილეობა, რაგბის და/ან სპორტის ნებისმიერ სახეობის ვარჯიშში/თამაშში სხვა კლუბში თუ ნებისმიერ ორგანიზაციაში სანამ :

ა) არ ექნება წერილობითი ნებართვა კლუბისგან ვისთანაც მას აკავშირებს წინამდებარე ხელშეკრულება; და

ბ) მოთამაშის მომთხოვნი კლუბი და/ან ორგანიზაცია წერილობით არ დათანხმდება ყველა, ამ ხელშეკრულებით გათვალისწინებულ, ვალდებულებების შესრულებას მოთამაშის ტრავმის შემთხვევაში;

* 1. დაესწროს და მონაწილეობა მიიღოს კლუბის ყველა თამაშში, სავარჯიშო სესიებში და/ან ამ ხელშეკრულების შესაბამისი პუნქტებით განსაზღვრული შემთხვევებში, კლუბის მენეჯმენტის მოთხვნის შესაბამისად.
  2. გაიღოს ყველა გონივრული მცდელობა სპორტული ფორმის, ჯანმრთელობის და მაღალი სტანდარტის ფიზიკური მომზადების შესანარჩუნებლად, როგორსაც, გონივრულობის ფარგლებში, მოითხოვს კლუბის მენეჯმენტი. ამასთან, მოთამაშეს არ ეკისრება რაიმე ვალდებულება, ამ პუნქტით გათვალისწინებული მოვალეობების შესასრულებლად გადაუხადოს თანხა რომელიმე მესამე პირს.
  3. ყველა შესაბამის სავარჯიშო თუ სათამაშო აქტივობისას ეკეთოს კბილების დამცავი საშუალება(კაპი).
  4. ყოველთვის გაითვალისწინოს და დაიცვას ქცევის დადგენილი სტანდარტები და არ დაუშვას თავისი მხრიდან რაიმე ქმედება, განცხადება და/ან ისეთ აქტივობაში მონაწილეობა, რომელიც შელახავს კლუბის, სრკ-ს, რაგბი ევროპის და/ან მსოფლიო რაგბის იმიჯს.
  5. გაეცნოს და შეასრულოს კლუბის, სრკ-ს, რაგბი ევროპის და/ან მსოფლიო რაგბის რელევანტური რეგულაციები (ანტი-დოპინგის და/ან ანტი-კორუფციული რეგულაციების ჩათვლით), წესები და/ან გადაწყვეტილებებით დაწესებული დროებითი რეგულაციები.
  6. კლუბის, სრკ-ს, რაგბი ევროპის და/ან მსოფლიო რაგბის მიერ დანიშნული ანტი-კორუფციული ოფიცერის და/ან სადისციპლინო/სააპელაციო კომისიის მოთხოვნისას, დაყოვნების გარეშე მიაწოდოს მათ ყველა მის ხელთ არესებული და ხელმისაწვდომი ინფორმაცია და დოკუმენტაცია, მათ შორის: მისი პირადი საკომუნიკაციო მოწყობილობების ჩანაწერები, საბანკო ტრანზაქციების ამონაწერი, მისი ელექტრონული ფოსტის და ინტერნეტ-სოციალური ქსელების მიმოწერა, ამ რეგულაციით განსაზღვრულ დარღვევებთან კავშირის მქონე ნებისმიერი ჩანაწერი მის მობილურ ტელეფონში და/ან პერსონალური კომპიუტერის მყარ დისკზე და/ან ნებისმიერ ინფორმაციის შემნახველ მოწყობილობაზე.

1. **შრომის ანაზღაურება და გადახდის პირობები**
   1. ხელშეკრულების დანართი #1-ში განსაზღვრული პირობების თანახმად კლუბი უზრუნველყოფს მოთამაშისთვის შესაბამისი ხელფასის გადახდას ყოველთვიურად -- (რიცხვი) - დან (რიცხვი) - მდე პერიოდში.
   2. კლუბს უფლება აქვს ხელშეკრულების ვადის ბოლომდე ან გარკვეული პერიოდით შეუმციროს ამ ხელშეკრულების დანართი # 1-ით განსაზღვრული ყოველთვიური და/ან სხვა გათვალისწინებული ბონუს ანაზღაურება მოთამაშეს იმ შემთხვევაში თუ :

ა) მოთამაშეს გარკვეული პერიოდით აეკრძალება სათამაშო აქტივობა სრკ-ს და/ან მსოფლიო რაგბის/რაგბი ევროპის რომელიმე რეგულაციის დარღვევის გამო; ან

ბ)კლუბის მიმართ რაიმე სახის დავალიანების არსებობის შემთხვევაში; ან

გ) საერთაშორისო ან ადგილობრივი კანონმდებლობის დარღვევისთვის შეფარდებული შეზღუდვების გამო რაც ხელს შეუშლის მოთამაშის ამ ხელშეკრულებით გათვალისწინებული მოვალეობების შესრულებას;

დ) მოთამაშემ დაარღვია კლუბის შინაგანაწესით (ასეთის არსებობის შემთხვევაში) დადგენილი მოთხოვნები.

* 1. კლუბი აგრეთვე უფლებამოსილია ერთბაშად ან ხელშეკრულების პერიოდში განაწილებულად გამოუკლოს მოთამაშეს ანაზღაურებიდან, მოთამაშის დისციპლინარული სანქცირების გამო კლუბზე დაკისრებული ფულადი ჯარიმის ოდენობის შესაბამისი თანხა.

1. **სამუშაო საათები და შვებულება**
   1. ხელშეკრულებით გათვალისწინებული მოვალეობების სპეციფიურობიდან გამომდინარე არ არის გათვალისწინებული კონკრეტული სამუშაო დღეები/საათები და მოთამაშეს მოეთხოვება მონაწილეობა ვარჯიშში/თამაშში და/ან კლუბის მიერ წინასწარ დაგეგმილ სხვა ღონისძიებაში კვირის ნებისმიერ დღეს საყოველთაო დასვენების დღეების ჩათვლით. კლუბი თავის მხრივ ვალდებულია კვირაში მინიმუმ ერთი დღე სრულად დაასვენოს მოთამაშე.
   2. ანაზღაურებადი შვებულება შესაძლებელია შრომითი ურთიერთობის დაწყების პირველი 11 (თერთმეტი) თვის გასვლის შემდეგ (მხარეთა შეთანხმებით, დასაქმებულს შვებულება შეიძლება მიეცეს აღნიშნული ვადის გასვლამდეც).
   3. ხელშეკრულების პერიოდში შემავალი კალენდარული წლის განმავლობაში, კლუბმა უნდა უზრუნველყოს მოთამაშის 24 დღიანი (კალენდარული დღე) შვებულება, რომელშიც მინიმუმ ორი კვირა (14 კალენდარული დღე) უნდა იყოს უწყვეტი. უწყვეტი (14 კალენდარული დღიანი) შვებულება როგორც წესი გაიცემა სათამაშო სეზონებს შორის პერიოდში.
   4. დასაქმებული ვალდებულია წინასწარ 30 (ოცდაათი) კალენდარული დღით ადრე შეათანხმოს ანაზღაურებადი შვებულება კლუბის ხელმძღვანელობასთან;
   5. ხელშეკრულების შეწყვეტის შემთხვევაში, თუ მოთამაშეს კალენდარული წლის განმავლობაში არ აქვს გამოყენებული კუთვნილი 24 დღიანი შვებულება (მთლიანად ან ნაწილობრივ), კლუბი ვალდებულია აუნაზღაუროს შვებულების პერიოდი (მთლიანად ან ნაწილობრივ).
2. **მოთამაშის რეგისტრაცია**
   1. წინამდებარე ხელშეკრულების ხელმოწერის შემდეგ, კლუბი ვალდებულია სრკ-ს შესაბამისი რეგულაციების მიხედვით დაარეგისტრიროს (ან გაუგრძელოს რეგისტრაცია) მოთამაშეს კლუბში. მოთამაშე ვალდებულია მიაწოდოს კლუბს რეგისტრაციისთვის ყველა საჭირო დოკუმენტაცია. იმ შემთხვევაში, თუ მოთამაშის მიერ მოწოდებულმა დოკუმენტაციამ ვერ დააკმაყოფილა სრკ-ს მიერ დადგენილი რეგისტრაციის მოთხოვნები და მოთამაშის რეგისტრაცია ვერ განხორციელდა, ეს ხელშეკრულება ითვლება ბათილად და კლუბს არ წარმოეშობა რაიმე ვალდებულება მოთამაშის მიმართ.
3. **მოთამაშის განათხოვრება**
   1. მათამაშესთან შეთანხმებით კლუბს უფლება აქვს გაანათხოვროს მოთამაშე სრკ-ს წევრ სხვა კლუბში სრკ-ს მიერ დამტკიცებული მოთამაშის განათხოვრების სტანდარტული ფორმის მიხედვით. **„მოთამაშის სტანდარტული განათხოვრების ფორმა“ -**ს ხელს აწერს მოთამაშე, მოთამაშის მიმდინარე კლუბი და კლუბი რომელშიც ხდება მოთამაშის განათხოვრება.
   2. განათხოვრებული მოთამაშე და კლუბი რომელშიც მოხდა მოთამაშის განათხოვრება, განათხოვრების პერიოდში აღიარებენ და უპირობოდ ასრულებენ წინამდებარე ხელშეკრულებით განსაზღვრულ შესაბამის ვალდებულებებს, განათხოვრების პერიოდში ამ ხელშეკრულების დანართი # 1 -ით განსაზღვრული პირობები უცვლელია.
4. **მოთამაშის განთავისუფლება ეროვნულ წარმომადგენლობით გუნდში შერჩევის შემთხვევაში**
   1. სრკ-ს მიერ მოთამაშის ეროვნულ წარმომადგენლობით გუნდში შერჩევისას ***„ეროვნულ ნაკრებებში შესარჩევი შეკრების და/ან სათამაშო პერიოდში, კავშირის მიერ შერჩეული მოთამაშეების გათავისუფლების შესახებ“*** დებულების მიხედვით სრკ-ს წერილობითი მოთხოვნის შემთხვევაში, კლუბი ვალდებულია უპირობოდ გაათავისუფლოს მოთამაშე საერთაშორისო მატჩ(ებ)ში და/ან ტურნირში მონაწილეობის მისაღებად, სრკ-ს წერილობით მოთხოვნაში აღნიშნული პერიოდით. ამ პუნქტში აღნიშნული განთავისუფლების პერიოდში მოთამაშეს უნარჩუნდება წინამდებარე ხელშეკრულების დანართი #1-ში განსაზღვრული პირობები.
5. **შრომისუუნარობა**
   1. შრომისუუნარობის და/ან ავადმყოფობის შემთხვევებში, მოთამაშე დაუყოვნებლივ ატყობინებს კლუბის ხელმძღვანელობას, ხოლო კლუბი ახდენს ასეთი შრომისუუნარობის შემთხვევების აღრიცხვას. გადაბმულად 7 დღის გაცდენის შემთხვევაში, მოთამაშე წარუდგენს კლუბს თავის მიერ გაცემულ წერილობით განმარტებას ავადმყოფობის შესახებ. 7 დღეზე მეტის გაცდენის შემთხვევაში, მოთამაშე მე-8 დღეს წარუდგენს კლუბს სამედიცინო ცნობას, სადაც მიეთითება შრომისუუნარობის გამომწვევი დეტალები, რაც გახდა გაცდენის მიზეზი. მომდევნო პერიოდზე, ყოველ 7 დღეში ერთხელ მოთამაშე წარუდგენს კლუბს სამედიცინო ცნობებს კლუბში გაცდენის მთელ პერიოდის განმავლობაში, ვიდრე საბოლოო ცნობის მიხედვით მოთამაშე შეძლებს საკუთარი ვალდებულებების შესრულებას. იმ გაცდენების შემდეგ დაბრუნებისთანავე, რომლებზეც მოთამაშეს არ ჰქონდა კლუბის თანხმობა, მოთამაშე წერს განცხადებას, სადაც მიუთითებს გაცდენის მიზეზებს, მათ შორის ავამდყოფობის დეტალებს თუ ასეთი ინფორმაცია მოთხოვნილია კლუბის მხრიდან ავადმყოფობის დღეების ანაზღაურების მიზნებისთვის. მოთამაშის მიერ შევსებული განცხადების ფორმები ინახება კლუბის ჩანაწერებში.
   2. მოთამაშის დროებითი ან მუდმივი შრომისუუნარობის შემთხვევაში, თუ ასეთი შრომისუუნარობის ვადა არ აღემატება ზედიზედ 40 კალენდარულ დღეს ან 6 თვის განმავლობაში საერთო ვადა არ აღემატება 60 კალენდარულ დღეს, კლუბი, უხდის მოთამაშეს მის ძირითად ანაზღაურებას. განსაკუთრებულ შემთხვევაში, შრომისუუნარობის გამომწვევი მიზეზის სიმძიმის გათვალისწინებით, კლუბი უფლებას იტოვებს, საკუთარი დისკრეციით, გასცეს მოთამაშის სასარგებლოდ შრომის ანაზღაურება, მაგრამ არაუმეტეს 26 კვირის განმავლობაში მისი წარმოშობის მომენტიდან.
   3. მოთამაშე უნდა გამოცხადდეს სამედიცინო შემოწმებაზე, რაც კლუბის მიერ შეიძლება იქნას მოთხოვნილი. მოთამაშე აცხადებს თანხმობას, რომ ნებისმიერი სამედიცინო ჩანაწერი, რაც მომზადდება ასეთი შემოწმების შემდეგ შეიძლება გასაჯაროვდეს კლუბის მიერ.
   4. მოთამაშის შრომიუუნარობის შემთხვევაში როდესაც მოთამაშე ვერ ასრულებს ამ ხელშეკრულებით ნაკისრ ვალდებულებებს და ასეთი შრომისუუნარობის ვადა აღემატება ზედიზედ 40 კალენდარულ დღეს ან 6 თვის განმავლობაში საერთო ვადა აღემატება 60 კალენდარულ დღეს, კლუბს უფლება ეძლევა გაუზგავნოს მოთამაშეს შეტყობინება ხელშეკრულების შეწყვეტის შესახებ.
   5. თუ ფიზიკური შეუძლებლობის ნებისმიერი მიზეზით მოთამაშე ვერ ასრულებს წინამდებარე ხელშეკრულებით მასზე დაკისრებულ ვალდებულებებს ზედიზედ 40 კალენდარული დღის ან 6 თვის განმავლობაში საერთო ჯამში 60 კალენდარული დღის განმავლობაში, ასეთი შემთხვევა ჩაითვლება მუდმივ შრომისუუნარობად.
   6. ამ ხელშეკრულების 9.4 და 9.5-ის პუნქტების შესაბამისად, მოთამაშისთვის ხელშეკრულების შეწყვეტის შეტყობინების გაგზავნა შესაძლებელია, როდესაც:

* კონკრეტული თარიღის შემდეგ მოთამაშე გამოცხადდება მუდმივად შრომისუუნაროდ და როდესაც ასეთი შრომისუუნარობის გარემოებები დადგენილია შესაბამისი სამედიცინო დაწესებულების მიერ; ან
* იმ თარიღის შემდეგ, როდესაც ნებისმიერ სხვა შემთხვევაში შრომისუუნარობა დადგინდება დამოუკიდებელი სამედიცინო შემოწმების საფუძველზე;

1. **ხელშეკრულების შეწყვეტა/შეჩერება** 
   1. მოთამაშის მუდმივი შრომისუუნარობისსას, ამ ხელშეკრულების მე-9 მუხლით დადგენილი წესით, კლუბს უფლება აქვს შეაჩეროს ან/და შეწყვიტოს წინამდებარე ხელშეკრულება საქართველოს შრომის კანონმდებლობით დადგენილი წესით.
   2. წინამდებარე ხელშეკრულების შეწყვეტისას ავტომატურად შეწყდება კლუბში მოთამაშის რეგისტრაცია.
   3. მოთამაშის დასაქმების შეწყვეტისას, მოთამაშე ვალდებულია დააბრუნოს კლუბში მოთამაშის ხელთ არსებული ყველა ქონება, რაც მას გადაეცა წინამდებარე ხელშეკრულებით განსაზღვრული ვალდებულებების შესრულების მიზნით. ამავდროულად, კლუბის წინასწარი წერილობითი თანხმობის გარეშე, მოთამაშეს ეკრძალება გადაიღოს ასლები, გააკეთოს დუბლიკატები ან მისცეს იგივე გაკეთების უფლება ნებისმიერ მესამე მხარეს.
2. **არასათანადო ქცევა**
   1. მოთამაშის მხრიდან არასათანადო ქცევის შემთხვევაში, კომუნიკაცია მოთამაშესთან ხოციელდება წერილობით.
   2. არასათანადო ქცევად ჩაითვლება ხელშეკრულების პირობების დარღვევა რამაც გამოიწვია კლუბის რეპუტაციის შელახვა და ასევე ამ ხელშეკრულების დანართ #2 -ში ჩამოთვლილი ნებისმიერი დარღვევა.
   3. კლუბი ვალდებულია გამოიკვლიოს ნებისმიერი არასათანადო ქცევის შემთხვევაში ობიექტურად სამართლიანობის პრინციპის გათვალისწინებით.
   4. დანართი- #2-ით განსაზღვრული დარღვევის გარემოების დადასტურების შემთხვევაში, კლუბს უფლება აქვს გამოიყენოს გაფრთხილება, ან კლუბში თამაშის უფლების შეჩერება (დისკვალიფიკაცია) არაუმეტეს 2 კვირის ვადით ან დისციპლინური პასუხისმგებლობის სხვა ნაკლებად მძიმე ზომა.
   5. დანართი #2-ით განსაზღვრული უხეში დარღვევის გარემოების დადასტურების შემთხვევაში, კლუბს უფლება აქვს:

* წერილობითი ფორმით შეწყვიტოს წინამდებარე ხელშეკრულება, ან
* დააჯარიმოს მოთამაშე არაუმეტეს 6 თვის ხელფასის ოდენობის თანხით
  1. ამასთან, კლუბი უფლებას იტოვებს გამოიყენოს დისციპლინური პასუხიმგებლობის სხვა (ნაკლებად მძიმე) ზომები, კონკრეტული დარღვევის სიმძიმის გათვალისწინებით ამ ხელშეკრულების პირობებისა და (შიდა რეგულაციებით) დადგენილი წესების შესაბამისად.
  2. თუ არასათანადო ქცევის შედეგად, კლუბს მიადგა ზიანი, მოთამაშეს დაეკისრება ასეთი ზიანის ანაზღაურების ვალდებულებაც.
  3. მოთამაშეს უფლება აქვს გაასაჩივროს მის წინააღმდეგ ამ ხელშეკრულების შესაბამისად დაკისრებული სადისციპლინო სახდელი კლუბის შინაგანაწესით განსაზღვრული პროცედურებით.
  4. მოთამაშეს, კლუბის წინასწარი წერილობითი თანხმობის გარეშე ეკრძალება მის წინააღმდეგ წარმოებული ნებისმიერი სადისციპლინო საქმის შესახებ მედიასთან რაიმე სახის კომენტარის/განცხადების გაკეთება. ამ პუნქტში აღნიშნული ვალდებულების შეუსრულებლობა წარმოადგენს მოთამაშისთვის დამატებითი პასუხისმგებლობის დაკისრების საფუძველს.

1. **დასკვნითი დებულებები**
   1. ეს ხელშეკრულება ანაცვლებს კლუბსა და მოთამაშეს შორის, კლუბში ასპარეზობასთან მიმართებით, მის გაფორმებამდე არსებულ ყველა ზეპირ თუ წერილობით შეთანხმებას, ხელშეკრულებას, გარიგებას. ითვლება, რომ ყველა ასეთი შეთანხმება ძალას კარგავს ამ ხელშეკრულების ხელმოწერის თარიღიდან.
   2. მოთამაშე აცხადებს თანხმობას, რომ მისი დასაქმება დამოკიდებულია კლუბის მიერ მის სრული სამედიცინო შემოწმების შედეგებზე, რომელიც უნდა განხორციელდეს სათანადოდ კვალიფიციური პირის მიერ. ითვლება რომ მოთამაშემ გაიარა სამედიცინო შემოწმება, თუ ასეთი შემოწმების დროს არ გამოვლინდება ტრავმის არსებობა, რაც სრულად ან ნაწილობრივ შეუძლებელს ხდის მოთამაშის შესაძლებლობას ითამაშოს კლუბში.
   3. მოთამაშე აცხადებს, რომ აქვს ყველა უფლება ხელი მოაწეროს ამ ხელშეკრულებას და იკისროს ხელშეკრულებით ნაკისრი ვალდებულებები და რომ მას არ აქვს გაფორმებული ნებისმიერი სხვა ხელშეკრულება ან/და შეთანხმება რაგბის სხვა პროფესიულ გუნდთან ან/და ნებისმიერ სხვა მხარესთან.
   4. მოთამაშე აცხადებს, რომ სრულად გაუზიარა კლუბს თავისი სამედიცინო ისტორია, მათ შორის შეზღუდვის გარეშე, ინფორმაცია ბოლო 5 წელიწადში მიღებული ტრავმების შესახებ, რომლებმაც გამოიწვიეს მოთამაშის დროებითი შრომისუუნარობა ვარჯიშებზე სულ ცოტა 2 კვირის მანძილზე. მოთამაშე აცნობიერებს, რომ მისი დასაქმება კლუბში ეყრდნობა მის მიერ წარმოდგენილი ინფორმაციის სიზუსტეს და იმ შემთხვევაში თუ რომელიმე განცხადება, ან ინფორმაცია აღმოჩდება მცდარი ან შეცდომაში შემყვანი, კლუბს უფლება ექნება ყოველგვარი შეტყობინების გარეშე შეწყვიტოს ეს ხელშეკრულება და გამოიყენოს სამართლებრივი დაცვის სხვა საშუალებები რასაც საჭიროდ ჩათვლის.
   5. ეს ხელშეკრულება ამომწურავად არეგულირებს კლუბსა და მოთამაშეს შორის ხელშეკრულების საგნიდან გამომდინარე ურთიერთობის საკითხებს.
   6. ამ ხელშეკრულების მოქმედების განმავლობაში და მისი შეწყვეტის შემდეგ, მოთამაშე ვალდებულებას იღებს არ გაამჟღავნოს ნებისმიერი პირის სასარგებლოდ ამ ხელშეკრულების პირობები და ნებისმიერი სხვა ინფორმაცია, რომელიც ეცნობა მას ან ცნობილი გახდა მისთვის დასაქმების პერიოდში.
   7. მოთამაშე უფლებას ანიჭებს კლუბს, რომ ამ უკანასკნელმა საკუთარი დისკრეციით მოახდინოს მოთამაშის მხრიდან კლუბისთვის გადასახდელი თანხების, მათ შორის ზედმეტად გადახდილი, სესხის, მოთამაშის დაუდევრობით ან კლუბის წესების დარღვევით განცდილი ზიანის თანხების გამოქვითვა მოთამაშისთვის გადასახდელი თანხებიდან (ხელფასი, ბონუსი ან სხვა).
   8. ნებისმიერი შეტყობინება ამ ხელშეკრულების შესაბამისად უნდა ჩაბარდეს მოთამაშეს პირადად, ელ. ფოსტით ან გაეგზავნოს ფოსტით მოთამაშეს მის უკანასკნელად ცნობილ მისამართზე.
   9. თუ ნებისმიერი სასამართლოს ან კომპეტენტური ორგანოს მიერ, ამ ხელშეკრულების ნებისმიერი პირობა გამოცხადდა ბათილად ან ძალადაკარგულად და შესაბამისი მითითებები მიღებულია ამ მხრივ, ხელშეკრულების სხვა პირობები რჩება ძალაში.
   10. აღნიშნული ხელშეკრულება შედგენილია და განიმარტება საქართველოს კანონმდებლობის მიხედვით და მხარეები ექსკლუზიურად ექვემდებარებიან საქართველოს სასამართლოების განსჯადობას.
   11. ეს ხელშეკრულება შეიძლება შეიცვალოს მხოლოდ წერილობით სრკ-ს, მოთამაშის და კლუბის უფლებამოსილი წარმომადგენლის ხელმოწერილი დოკუმენტით.
   12. ამ ხელშეკრულების ხელმოწერა მხარეთა მიერ ხორციელდება მის ყველა გვერდზე.
   13. ხელშეკრულების დანართები (დანართი #1 და დანართი #2) წარმოადგენს ხელშეკრულების განუყოფელ ნაწილს და ძალაშია ხელშეკრულებასთან ერთად.
   14. ხელშეკრულება შედგენილია ქართულ ენაზე 3 (სამი) თანაბარი იურიდიული ძალის მქონე ეგზემპლიარად რომელთა თითო ეგზემპლიარი გადაეცემა მხარეებს, მე-3 ეგზემპლიარი ინახება კლუბში, რომელიც საჭიროების შემთხვევაში წარედგინება საქართველოს რაგბის კავშირს.

**მხარეთა ხელმოწერები :**

**1. კლუბი :** დასახელება --------------------------,ს/კ -----------------, იურ./ფაქტ. მისამართი ---------------------, ელ.ფოსტა ------------------------------.

ხელმძღვანელობაზე/წარმომადგენლობა უფლებამოსილი პირის ხელმოწერა

თანამდებობა სახელი გვარი ---------------------------------------------------------------

(ბეჭდის ადგილი)

**2.** **მოთამაშე** : სახელი, გვარი ----------------------- პირადი #----------, იურ./ფაქტ. მისამართი -------------------------, ელ. ფოსტა -----------------------------.

---------------------------------------------- (ხელმოწერა)

**დანართი 1**

დანართი #1-ით განსაზღვრულია კლუბის მიერ მოთამაშისთვის გასაცემი შრომის ანაზღაურების ოდენობა.

ხელშეკრულების მოქმედების პერიოდში მოთამაშეს შესრულებული სამუშაოსთვის მიეცემა შრომის ანაზღაურება (ხელფასი) რომელიც შეადგენს დარიცხული ---------------------- (*თანხა სიტყვიერად*) ლარს.

დამსაქმებლის მიერ დამატებით ბონუს სისტემის დაწესების შემთხვევაში უნდა მიეთითოს

ბონუსის ტიპი (მოგება, თამაშში მონაწილეობა, შეჯიბრების პლეიოფში/ფინალში გასვლა და სხვა)

თანხის ოდენობა ------------------------------

**მხარეთა ხელმოწერები:**

**1. კლუბი :** დასახელება --------------------------,ს/კ -----------------, იურ./ფაქტ. მისამართი ---------------------, ელ.ფოსტა ------------------------------.

ხელმძღვანელობაზე/წარმომადგენლობა უფლებამოსილი პირის ხელმოწერა

თანამდებობა სახელი გვარი ---------------------------------------------------------------

(ბეჭდის ადგილი)

**2.** **მოთამაშე** : სახელი, გვარი ----------------------- პირადი #----------, იურ./ფაქტ. მისამართი -------------------------, ელ. ფოსტა -----------------------------.

---------------------------------------------- (ხელმოწერა)

**დანართი 2**

**არასათანადო ქცევა**

**უხეშ დარღვევად ჩაითვლება შემდეგი ქმედებები:**

1. ქრთამის მიღება ან სხვაგვარი შეთანხმება იმის თაობაზე, რომ მოთამაშე რაგბის მატჩს არ ითამაშებს თავისი საუკეთესო შესაძლებლობების შესაბამისად;
2. სანაძლეო ან აზარტულ თამაშებში (ან მოთამაშის მიერ სხვა პირის გამოწვევა, დადოს სანაძლეო ან ითამაშოს აზარტული თამაშები) მონაწილეობა რაგბის ნებისმიერი იმ თამაშის შედეგზე, რომელშიც მოთამაშე მონაწილეობს;
3. დოპინგთან დაკავშირებული ნებისმიერი დარღვევა, რომელიც ლახავს დოპინგის მოქმედ წესებსა და რეგულაციებს ან კონკურენციის წესებს; ან
4. ყალბი წარმოდგენის შექმნა მოთამაშის შესაძლებლობასთან დაკავშირებით, შეასრულოს ხელშეკრულებით ნაკისრი ვალდებულებები.

**დარღვევის სერიოზულობის გათვალისწინებით, გარკვეული ქმედებები შესაძლოა ასევე შეფასდეს უხეშ დარღვევად, მათ შორის:**

1. ნებისმიერ იმ ტრეინინგსა თუ გუნდის შეკრებაზე მონაწილეობის მიღებაზე უარი, რომელში მონაწილეობაც მოთამაშიც ვალდებულებაა;
2. მოთამაშის ნებისმიერ ვალდებულებაზე უარის თქმა ყოველგვარი საფუძვლის გარეშე;
3. მოთამაშის მიერ დარღვევის განმეორებით ჩადენა; ან

**დარღვევად ჩაითვლება უხეშ დარღვევაზე ნაკლებად სერიოზული ხასიათის ქმედება, რომელიც შეიძლება მოიცავდეს, თუ მოთამაშე:**

1. არ ესწრება ვარჯიშს ან არასრულად მონაწილეობს ვარჯიშში;
2. მოთხოვნისა და შეთანხმების მიუხედავად, არ უერთდება გუნდის შეკრებას;
3. ვერ ინარჩუნებს სათანადო და დადგენილი ფიზიკური მომზადების დონეს;
4. ვერ ასრულებს კლუბის დანიშნული ექიმის მიერ შემუშავებული რეაბილიტაციის პროგრამას.

**მხარეთა ხელმოწერები:**

**1. კლუბი :** დასახელება --------------------------,ს/კ -----------------, იურ./ფაქტ. მისამართი ---------------------, ელ.ფოსტა ------------------------------.

ხელმძღვანელობაზე/წარმომადგენლობა უფლებამოსილი პირის ხელმოწერა

თანამდებობა სახელი გვარი ---------------------------------------------------------------

(ბეჭდის ადგილი)

**2.** **მოთამაშე** : სახელი, გვარი ----------------------- პირადი #----------, იურ./ფაქტ. მისამართი -------------------------, ელ. ფოსტა -----------------------------.

---------------------------------------------- (ხელმოწერა)